Diari Oficial de la Generalitat Valenciana


Sumari del DOGV 3005, del 03-06-1997 (1997/7355)

ORDRE de 28 d'abril de 1997, de la Conselleria de Cultura, Educació i Ciència, per la qual es convoquen ajudes i subvencions per a la realització de formació en centres de treball i pràctiques formatives en alternança.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3005

Data del DOGV
:   03-06-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/7355


Data del document
:   28-04-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 28 d'abril de 1997, de la Conselleria de Cultura, Educació i Ciència, per la qual es convoquen ajudes i subvencions per a la realització de formació en centres de treball i pràctiques formatives en alternança.
  
L'alumnat de Formació Professional Reglada, d'Arts Aplicades i Oficis Artístics, de Ceràmica i d'Arts Plàstiques i Disseny realitza, de forma obligatòria o voluntària, períodes de formació en centres de treball o pràctiques formatives alternant amb els seus estudis, com a part integrant dels seus currículums educatius o com a complement de la seua formació en el centre docent.
  
Aquest important, i sens dubte imprescindible component formatiu, permet que la col·laboració de les empreses i institucions productives amb els centres educatius enriquisca el procés de formació professional de l'alumne i permeta comprovar, en situacions de treball real, quin nivell de competència té en la seua professió, alhora que actua com un mecanisme per a introduir-lo en la vida activa i professional.
  
La realització d'aquesta formació en centres de treball o de les pràctiques formatives en alternança ocasiona despeses a les empreses o entitats col·laboradores per la dedicació de recursos humans i materials, com també a alguns alumnes perquè han d'efectuar desplaçaments singulars. Com a garantia d'un eficient desenvolupament d'aquesta formació pràctica, es considera necessari destinar ajudes econòmiques que compensen, en part, les citades despeses.
  
  
Per això, i fent ús de les atribucions que em confereix l'article 35 de la Llei 5/1983, de 30 de desembre, de Govern Valencià,
  
  
  
ORDENE
  
  
Primer
  
1. Convocar:
  
a) Ajudes per als alumnes de centres docents no universitaris que realitzen formació en centres de treball (FCT) o pràctiques formatives en alternança (PFA) en empreses i institucions públiques o privades.
  
b) Subvencions per a les empreses i institucions, de titularitat privada, que hagen acollit els citats alumnes i hagen subscrit els concerts de col·laboració centre docent-empresa per a la realització de pràctiques en centres de treball que estableix l'Ordre de 31 d'agost de 1988, de la Conselleria de Cultura, Educació i Ciència (DOGV de 15 de setembre), i que figura com a annex CC a aquesta ordre.
  
2. Aprovar les bases per les quals es regirà l'adjudicació de les ajudes i subvencions, i que figuren en l'annex I a aquesta ordre.
  
  
  
Segon
  
L'import global màxim destinat a les ajudes i subvencions la concessió de les quals es convoca per aquesta ordre serà de 052.950.244 de PTA, que es finançaran a càrrec de la línia de subvenció 401, del programa 421.30 del pressupost de la Generalitat Valenciana per al 1997.
  
Les ajudes i subvencions estan cofinançades per la Generalitat Valenciana (07.863.482 PTA de fons propis) i pel Fons Social Europeu (183.538.980 PTA de fons finalistes).
  
  
Tercer
  
Les empreses o institucions beneficiàries de les ajudes que es convoquen hauran d'acreditar, abans del cobrament, que es troben al corrent de les seues obligacions tributàries i de la Seguretat Social, en els termes establerts en l'Ordre de 30 de maig de 1996, de la Conselleria d'Economia i Hisenda (DOGV de 21 de juny).
  
  
  
Quart
  
Caldrà reintegrar les quantitats percebudes i exigir l'interès de demora des del moment del pagament de les ajudes, en els supòsits establerts en l'article 47.9 de la Llei d'Hisenda Pública de la Generalitat Valenciana, text refós aprovat pel Decret Legislatiu de 26 de juny de 1991.
  
  
DISPOSICIONS FINALS
  
  
Primera
  
Es delega en el director general d'Ordenació i Innovació Educativa i Política Lingüística la facultat per a concedir aquestes ajudes i subvencions, i se l'autoritza perquè dicte les resolucions necessàries per al desplegament i l'execució d'aquesta ordre.
  
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
  
Tercera
  
Contra aquesta ordre, que esgota la via administrativa, podrà interposar-se, després de la comunicació a al conseller de Cultura, Educació i Ciència, recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, d'acord amb el que estableix l'article 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 57 i 58 de la Llei de la Jurisdicció Contenciosa Administrativa. Tot això sense perjudici que s'interpose qualsevol altre que s'estime procedent.
  
  
  
València, 28 de abril de 1997
  
  
El conseller de Cultura, Educació i Ciència,
  
FRANCISCO E. CAMPS ORTIZ
  
  
  
  
Annex I
  
  
Bases de la convocatòria
  
  
Primera
  
Podran rebre ajudes econòmiques per la realització de formació en centres de treball o pràctiques formatives en alternança:
  
a) Els alumnes matriculats en centres públics dependents de la Conselleria de Cultura, Educació i Ciència i els de centres privats que cursen ensenyaments concertats o subjectes a conveni amb l'esmentada Conselleria, que hagen efectuat desplaçaments per a realitzar formació en centres de treball o pràctiques formatives en alternança en empreses o institucions públiques o privades mitjançant el concert de col·laboració al qual fa referència l'apartat primer, 1,b) d'aquesta ordre.
  
Els alumnes hauran d'estar cursant algun dels estudis següents:
  
  
- Cicles formatius.
  
- Mòduls professionals experimentals.
  
- Formació Professional de Segon Grau, especialització en Arts Aplicades i Oficis Artístics o en Ceràmica, en algun dels dos últims cursos.
  
b) Les empreses o institucions de titularitat privada on realitzen la formació en centres de treball o pràctiques formatives en alternança els alumnes indicats en l'apartat a).
  
  
Segona
  
Les sol·licituds d'ajuda es formularan per escrit, segons els models SA i SE, que figuren com a annexos a aquesta ordre, i es presentaran a la secretaria del centre docent on l'alumne curse els ensenyaments, durant el període de realització de la FCT o les pràctiques formatives en alternança.
  
  
Tercera
  
1. Una vegada finalitzada la FCT o PFA, els directors dels centres docents públics i els titulars dels centres docents privats concertats, certificaran el que s'ha realitzat efectivament, en els termes indicats en els models CA i CE, que figuren com a annexos a aquesta ordre.
  
2. Els directors i titulars dels centres docents enviaran la relació de sol·licituds presentades amb els certificats a què fa referència el punt anterior, a la Conselleria de Cultura, Educació i Ciència; Direcció General d'Ordenació i Innovació Educativa i Política Lingüística; Servei de Formació Professional; Secció d'Iniciació Professional; av. Campanar, 32 (46011), València, a través de qualsevol dels mitjans establits en l'article 38 de la Llei 30/1992, de 26 de novembre, abans del 30 de setembre de 1997.
  
  
  
Quarta
  
Les resolucions a aquesta convocatòria seran dictades abans del 15 de desembre de 1997 i comunicades, per a coneixement dels beneficiaris, a tots els centres docents que van presentar la documentació corresponent i hauran de fer-se públiques en els taulers d'anuncis del centre.
  
Cas que, transcorregut el citat termini, aquestes no s'hagen dictat, les sol·licituds es consideraran desestimades, sense perjudici del que dispose la resolució expressa.
  
  
Cinquena
  
1. Amb l'autorització dels alumnes i dels titulars de les empreses o institucions col·laboradores, el cobrament de les ajudes es realitzarà a través dels centres docents públics o privats concertats on l'alumne estiga matriculat.
  
2. En el termini de tres mesos des que els centres docents reben les ajudes, els directors o titulars d'aquests enviaran a la Direcció General d'Ordenació i Innovació Educativa i Política Lingüística, de la Conselleria de Cultura, Educació i Ciència, els rebuts acreditatius d'haver percebut l'ajuda per part de cadascun dels beneficiaris.
  
  
Sisena
  
1. Les ajudes destinades als alumnes són en concepte exclusiu de suport a les despeses previsibles de locomoció o transport, i per això se'n distingeixen dues modalitats:
  
a) Alumnes que realitzen la FCT o PFA en empreses o institucions situades a distinta localitat a la del seu domicili i a la del seu centre educatiu i entre 5 i 20 km d'aquests.
  
b) Alumnes que realitzen la FCT o PFA en empreses o institucions situades en distinta localitat a la del seu domicili i a la del seu centre educatiu, i a més de 20 km d'aquests.
  
2. S'estableixen com a imports màxims de les ajudes, 1.500 PTA per dia de FCT o PFA per a la modalitat a), i 2.500 PTA per dia de FCT o PFA per a la modalitat b).
  
Aquestes ajudes s'ajustaran, segons el pressupost disponible i el total de dies de FCT o PFA certificats, en els termes previstos, durant l'any 1997.
  
3. Les subvencions a les empreses o institucions col·laboradores, de titularitat privada, seran, com a màxim, de 60 PTA per hora de FCT o PFA i alumne.
  
  
  
Annex CC
  
  
Generalitat Valenciana
  
Conselleria de Cultura, Educació i Ciència
  
  
Concert centre educatiu-empresa per a la realització de pràctiques formatives en centres de treball
  
  
  
A de de 199
  
CONCERT NÚM
  
FAMÍLIA PROFESSIONAL:
  
CICLE FORMATIU:
  
ALTRES ENSENYAMENTS:
  
ESPECIALITAT:
  
REUNITS
  
D'UNA BANDA:
  
EL SR:
  
AMB DNI:
  
COM A DIRECTOR DEL CENTRE EDUCATIU
  
CODI CENTRE: LOCALITAT PROVÍNCIA
  
ADREÇA DP: CIF
  
TELÈFON: FAX:
  
I D'UNA ALTRA:
  
EL SR/A:
  
AMB DNI:
  
COM A REPRESENTANT LEGAL DE L'EMPRESA O ENTITAT COL·LABORADORA:
  
DOMICILI:
  
LOCALITAT: PROVÍNCIA DP: CIF:
  
TELÈFON: FAX:
  
  
EXPOSEN
  
  
1. Que ambdues parts sigants es reconeixen recíprocament capacitat i legitimació per a concertar.
  
  
2. Que l'objecte d'aquest Concert és la col laboració entre ambdues entitats per a la realització d'un PROGRAMA FORMATIU de Formació en Centres de Treball dirigit als alumnes de Formació Professional en empreses i institucions col laboradores.
  
  
ACORDEN
  
  
- Subscriure aquest Concert de col laboració per al desenvolupament de la Formació en Centres de Treball, de conformitat amb els articles 34.2 i 48.4 de la Llei Orgànica 1/1990, de 3 d'octubre, d'Ordenació General del Sistema Educatiu; l'Ordre de 31 d'agost de 1988, de la Conselleria de Cultura, Educació i Ciència, per la qual es regula la Formació en Centres de Treball i Pràctiques Formatives; i les instruccions complementàries que les dues parts coneixen i acaten.- Aquest Concert afectarà els alumnes del centre educatiu que figuren en fulls annexos, en els períodes i horaris que s'hi especifiquen. S'hi aniran afegint noves relacions d'alumnes en successius períodes de pràctiques.
  
  
CLÀUSULES
  
  
Primera. Els alumnes no tindran en cap cas vinculació o relació laboral amb l'empresa, de conformitat amb el que estableix la Disposició Addicional Primera del RD 2.317/1993, de 29 de desembre (BOE de 31 de desembre).
  
  
Segona . Els alumnes no percebran cap quantitat econòmica per la realització de les activitats formatives en l'empresa.
  
  
  
Tercera. No es podran formalitzar contractes de treball entre els alumnes i l'empresa durant el període de formació pràctica.
  
  
Quarta. Qualsevol eventualitat d'accident que es poguera produir en el centre de treball, o en el desplaçament a aquest, serà considerada d'acord amb l'Assegurança Escolar, segons la reglamentació establida pel Decret 2.078/1971, de 13 d'agost (BOE de 13 de setembre). Tot això sense perjudici de la pòlissa d'una assegurança addicional contra invalidesa, mort i responsabilitat civil subscrita per la Conselleria de Cultura, Educació i Ciència.
  
  
  
Cinquena. Aquest Concert podrà ser extingit i/o rescindit, per a un determinat alumne/a o grup d'alumnes, per qualsevol de les parts signants, per a això, hi haurà prou amb una comunicació escrita de la direcció del centre docent a l'empresa o d'aquesta al centre docent.
  
  
Sisena. L'empresa nomenarà un o més instructors per a la coordinació i seguiment de les activitats formatives a realitzar en el centre de treball que garantisca l'orientació i consulta dels alumnes i les relacions amb el professor-tutor del centre educatiu, i també la realització dels informes valoratius que contribuisquen a l'avaluació dels alumnes.
  
Setena. En qualsevol moment les activitats formatives poden ser objecte de seguiment, valoració i supervisió per part del centre educatiu, a través del professor-tutor en col laboració amb l'instructor de l'empresa. A aquest efecte l'empresa li facilitarà l'accés al centre de treball.
  
  
Vuitena. El Programa Formatiu serà establit per acord entre el professor-tutor i l'instructor de l'empresa i constituirà un annex a aquest Concert. L'alumne/a portarà una Fitxa Individual de Seguiment i Avaluació, on figuraran les activitats formatives més significatives realitzades en l'empresa, diligenciada i visada per l'instructor d'aquesta, requisit imprescindible per a la seua validesa acadèmica.
  
  
Novena. Els representants dels treballadors de l'empresa seran informats del contingut específic del "Programa Formatiu".
  
  
  
Deu. La Conselleria de Cultura, Educació i Ciència trametrà a les Direccions Provincials del Ministeri de Treball i Seguretat Social còpies dels annexos d'aquest Concert amb les relacions dels alumnes que, en cada període de temps, estiguen realitzant pràctiques formatives.Onze. Aquest Concert estarà vigent mentre no siga rescindit en el moment que es considere oportú per qualsevol de les parts.
  
  
DIRECTOR DEL CENTRE EDUCATIU
  
EL REPRESENTANT DE LA EMPRESA
  
  
Signat Segell
  
  
  
ANNEX : SA
  
  
FORMACIÓ EN CENTRES DE TREBALL (FCT) / PRÀCTIQUES FORMATIVES EN ALTERNANÇA (PFA)
  
  
SoL·licitud d'aJuda econÒmica
  
  
L'alumne , amb DNI : del centre educatiu
  
  
SOL·LICITA : ser beneficiari de l'ajuda econòmica que li corresponga, en virtut de l'Ordre de convocatòria, per haver realitzat FCT o PFA en l'empresa/institució col·laboradora ubicada a
  
, segons consta en la corresponent certificació, i autoritza que l'ajuda li siga abonada a través del centre educatiu.
  
  
  
................................, ........ d ...................... de ..........
  
  
( Signatura)
  
L'alumne/a / pare, mare o tutor/a
  
  
Direcció General d'Ordenació i Innovació Educativa i Política Lingüística
  
  
CONSELLERIA DE CULTURA, EDUCACIÓ I CIÈNCIA. VALÈNCIA
  
  
  
ANNEX: SE
  
  
FORMACIÓ EN CENTRES DE TREBALL (FCT) / PRÀCTIQUES FORMATIVES EN ALTERNANÇA (PFA)
  
  
SoL·licitud de subvenció
  
  
L'empresa/institució col·laboradora , amb CIF: situada a
  
  
SOL·LICITA : ser beneficiària de la subvenció que li corresponga, en virtut de l'Ordre de convocatòria, pel desenvolupament en les seues dependències de FCT o PFA amb alumnes del centre educatiu , segons consta en la corresponent certificació, i autoritza que la subvenció li siga abonada a través del centre educatiu.
  
  
................................, ........ d ...................... de ..........
  
  
( Signatura)
  
El representant de
  
l'empresa/institució col·laboradora
  
  
Direcció General d'Ordenació i Innovació Educativa i Política Lingüística
  
  
CONSELLERIA DE CULTURA, EDUCACIÓ I CIÈNCIA. VALÈNCIA